અમદાવાદ: આગામી ગુજરાત વિધાનસભાની ચૂંટણીમાં રાજ્યમાં છેલ્લાં રર વર્ષથી શાસન સંભાળનાર ભાજપ સામે પ્રજામાં સ્વાભાવિકપણે ઊભી થયેલી એન્ટિઇન્કમબસી તેમજ છેલ્લાં બે વર્ષથી ચાલતા પાટીદાર અનામત આંદોલનથી રાજ્યના રાજકારણમાં ભારે ખળભળાટ મચાવી દેનાર પાસ દ્વારા કોંગ્રેસની અનામત ફોર્મ્યુલાતનો સ્વીકાર થવાથી કોંગ્રેસ પક્ષનો ચૂંટણી ઢંઢેરો લગભગ તૈયાર હોઇ આગામી ત્રીજી ડિસેમ્બરે પ્રસિદ્ધ થવાની શકયતા છે. કોંગ્રેસના આ ચૂંટણી ઢંઢેરામાં બિનઅનામત વર્ગને જો પક્ષ સત્તા પર આવશે તો અનામત આપવાની બાંયધરીનો પણ સમાવેશ કરાશે.